b'\n_START_ARTICLE_\nIlkka Aspara\n_START_PARAGRAPH_\nIlkka Erkki Sakari Aspara (s. 13. kes\xc3\xa4kuuta 1951 Helsinki) on suomalainen el\xc3\xa4kkeell\xc3\xa4 oleva upseeri ja kenraaliluutnantti.\n_START_SECTION_\nUra\n_START_PARAGRAPH_\nIlkka Aspara kirjoitti ylioppilaaksi helsinkil\xc3\xa4isest\xc3\xa4 Etu-T\xc3\xb6\xc3\xb6l\xc3\xb6n lukiosta 1970, valmistui Kadettikoulusta vuonna 1974 ja Sotakorkeakoulusta 1983. H\xc3\xa4n ty\xc3\xb6skenteli Suomen puolustusvoimien maavoimien komentajana Mikkeliss\xc3\xa4 Karkialammella 1.1.2008 \xe2\x80\x93 30.6.2011. Aikaisemmin h\xc3\xa4n on toiminut muun muassa Kainuun Prikaatin komentajana Kajaanissa v\xc3\xa4lill\xc3\xa4 1.9.1997 \xe2\x88\x92 31.3.2000. L\xc3\xa4ntisen maanpuolustusalueen komentajana h\xc3\xa4n toimi 2003\xe2\x80\x932006._NEWLINE_Aspara toimi Maanpuolustuskorkeakoulun alaisten valtakunnallisten Maanpuolustuskurssien johtajana huhtikuun alusta 2000 vuoden 2002 loppuun._NEWLINE_H\xc3\xa4n ty\xc3\xb6skenteli my\xc3\xb6s P\xc3\xa4\xc3\xa4esikunnan maavoimap\xc3\xa4\xc3\xa4llikk\xc3\xb6n\xc3\xa4 Helsingiss\xc3\xa4 ennen Maavoimien Esikunnan perustamista. Aspara valittiin lokakuussa 2003 Kadettikunta ry:n puheenjohtajaksi. Kadettikunnan hallituksessa h\xc3\xa4n oli toiminut jo 1990-luvulla._NEWLINE_Professori Jaakko Aspara on Ilkka Asparan poika.'